text: Så kom sneen - pas på glatte veje
  02 januar 2017 kl. 22.00
  Vi fik ikke hvid jul i 2016. Men 2. januar 2017 kom sneen, hvilket medførte flere uheld. Politiet opfordrer til at køre forsigtigt.
  Mandagens snefald overraskede flere bilister i TV SYDs område.
  Blandt dem var en bilist ved Mjøls nær Rødekro. Bilen skred ud på den glatte vej ved 18-tiden. Den endte i grøften med bunden i vejret. Føreren blev kørt på sygehuset, men slap fra ulykken med småknubs.
  Se video øverst i artiklen og på Localeyes.dk.
  Trafikken gled også langsomt i Vamdrup, men dér slap man uden skader.
  Tidligere på dagen var der et færdselsuheld på Strandby Kirkevej i Esbjerg. Det kan dog ikke tilskrives de glatte veje.
  Politiet opfordrer bilister til at være ekstra opmærksomme på glatte veje, hvis de skal ud og køre i aften- og nattetimerne.
  Glat føre i store dele af Syd- og Sønderjylland. Vi får meldinger om glatte veje i området. Pas godt på hinanden i trafikken. #politidk
  
  Kør forsigtigt - der meldes om glatte veje flere steder - dels pga snefald og is. Vejdirektoratet er ved at salte veje. #politidk
  
  
  